# Boy Swallows Universe

Boy Swallows Universe és una minisèrie de televisió australiana de coming-of-age per a Netflix basada en la novel·la semiautobiogràfica de Trent Dalton. Produïda per Andrew Mason i Troy Lum i escrita per John Collee, la història gira al voltant de l'Eli Bell, un jove de classe treballadora que s'endinsa a l'inframon de Brisbane per salvar la seva mare del perill. Compta amb un repartiment coral encapçalat per Travis Fimmel, Phoebe Tonkin, Felix Cameron, Lee Tiger Halley, Zac Burgess, Simon Baker, Bryan Brown, Anthony LaPaglia i Sophie Wilde. S'ha subtitulat al català.
La sèrie es va estrenar a Netflix l'11 de gener de 2024 amb elogis de la crítica i del públic. La història, el to, la interpretació i la fidelitat a la novel·la original van ser temes especialment aclamats. Va rebre nombrosos reconeixements, incloent-hi deu nominacions als premis Logie.

## Producció
### Desenvolupament

Els drets d'adaptació televisiva de la novel·la Boy Swallows Universe de Trent Dalton van ser adquirits per Brouhaha Entertainment, Anonymous Content i Chapter One. El 4 de març de 2022, es va anunciar que Netflix havia encarregat una sèrie limitada de 8 episodis, amb els productors Andrew Mason i Troy Lum de Brouhaha Entertainment, Sophie Gardiner del Chapter One i Kerry Kohansky-Roberts i Toby Bentley d'Anonymous Content.

### Càsting

El 31 d'agost de 2022 es va revelar que Felix Cameron interpretaria el personatge principal, l'Eli Bell, i que altres papers protagonistes els interpretarien Lee Tiger Halley, Travis Fimmel, Simon Baker, Phoebe Tonkin, Bryan Brown, Anthony LaPaglia i Sophie Wilde. A més, Christopher James Baker, Deborah Mailman, Ben O'Toole i altres intèrprets també van aconseguir papers secundaris.

### Rodatge

Shelley Farthing-Dawe en va ser la principal directora de fotografia de la sèrie. La rodatge va començar l'agost de 2022 a Brisbane. Una casa de Beenleigh (Queensland) es va utilitzar per a simular la casa d'en Lyle i la Frankie mentre que la llar d'en Robert es trobava realment a Wavell Heights, també a Queensland. Les escenes de la família comprant una consola Atari de segona mà es van rodar a Chelmer.

## Referències

* ↑ «Awards, Oprah and a TV Deal: Success Continues for Trent Dalton's Boy Swallows Universe». BETTER READING, 23-05-2019. [Consulta: 3 agost 2022].
* ↑ «Boy Swallows Universe». Goita què fan, ara!. [Consulta: 22 agost 2024].
* ↑ Knox, David. «Logie Awards 2024: nominees». TV Tonight. TV Tonight, 23-06-2024. [Consulta: 23 juny 2024].
* ↑ Quinn, Karl. «Boy Swallows Universe: Netflix swallows Trent Dalton's bestselling novel for 8-part series». The Sydney Morning Herald, 04-03-2022. [Consulta: 3 agost 2022].
* 1 2 Whittock, Jesse. «Netflix's 'Boy Swallows Universe': Travis Fimmel, Simon Baker & Phoebe Tonkin To Front Aussie Drama From Brouhaha Entertainment, Anonymous Content & Chapter One» (en anglès americà). Deadline, 31-08-2022. [Consulta: 5 setembre 2022].
* 1 2 Frater, Patrick. «Travis Fimmel and Simon Baker Head Cast of Netflix Series 'Boy Swallows Universe'» (en anglès americà). Variety, 31-08-2022. [Consulta: 5 setembre 2022].
* ↑ Frater, Patrick. «Netflix Series 'Boy Swallows Universe' to Shoot in Brisbane». Variety, 20-07-2022. [Consulta: 3 agost 2022].
* ↑ Dedovic, Amila. «Netflix adaptation of Trent Dalton's Boy Swallows Universe to be shot in Brisbane». Business News Australia, 21-07-2022. [Consulta: 3 agost 2022].
* ↑ «From Darra to The Gap: How Netflix recreated 1980s Brisbane in Boy Swallows Universe» (en anglès australià). ABC News, 12-01-2024.